VENDIM
Nr. 84, datë 4.3.2021

PËR LICENCIMIN E SHOQËRISË UJËSJELLËS-KANALIZIME TIRANË SHA

[bookmark: _Hlk530401566]Në mbështetje të nenit 13, 14, 15, 16 dhe 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar (ligji nr. 8102); të VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë” (VKM nr. 958), si dhe të vendimit të Komisionit Kombëtar Rregullator nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, të ndryshuar (Rregullore e licencimit),
 
Komisioni Kombëtar Rregullator,

në mbledhjen e datës 4.3.2021, pasi shqyrtoi dokumentacionin e paraqitur nga Drejtoria Tekniko-Ekonomike dhe Drejtoria Juridike dhe e Konsumatorit mbi kërkesën e shoqërisë Ujësjellës-Kanalizime Tiranë sh.a. për licencim

VËREN SE:

[bookmark: _Hlk42511819]1. Shoqëria Ujësjellës-Kanalizime Tiranë (UK Tiranë) me shkresën nr. 8158 prot., datë 19.5.2020, ka paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) kërkesën për rinovim licence për shkak të mbarimit të afatit dhe të ndryshimit të popullsisë në zonën e shërbimit.
2. Shoqëria Ujësjellës-Kanalizime Tiranë (UK Tiranë) me shkresat nr. prot. 8158/1, datë 22.6.2020, nr. prot. 18963, datë 12.11.2020, nr. prot 8158/2, datë 9.12.2020, nr. prot 8158/3, datë 8.1.2021, nr. prot 8158/4, datë 18.1.2021 dhe nr. prot 2337, datë 10.2.2021, ka paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) plotësimet dhe sqarimet përkatëse të dosjes së aplikimit për rinovim licence.
[bookmark: _Hlk526346024]3. Komisioni Kombëtar Rregullator (KKRR) e gjeti paraqitjen e kërkesës për licencim për shkak të mbarimit të afatit të UK Tiranë dhe të ndryshimit të popullsisë në zonën e shërbimit, në konformitet me kriteret dhe procedurën e parashikuar në VKM-në nr. 958 dhe rregulloren e licencimit, si dhe në zbatim të parashikimeve të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura” (VKM nr. 63).
[bookmark: _GoBack]4. Referuar kërkesës dhe dokumentacionit shoqërues, rezulton:
[bookmark: _Hlk530406098]a) UK Tiranë ka përditësuar ekstraktin e regjistrit tregtar për shkak të riorganizimit të shoqërisë sipas parashikimeve të VKM-së nr. 63;
b) shoqëria UK Tiranë ofron shërbimin e furnizimit me ujë dhe largimit të ujërave të ndotura për 799,990 banorë në Bashkinë Tiranë, përveç njësive administrative Baldushk, Pezë, Farkë, Bërzhitë dhe Krrabë që nuk janë të mbuluara me akt miratime higjieno-sanitare;
c) drejtuesit teknik të shoqërisë UK Tiranë sh.a. plotësojnë kërkesat e VKM-së nr. 958, mbi edukimin dhe eksperiencën në profesion.
5. ERRU-ja, në vlerësimin e kërkesës për licencim për shkak të mbarimit të afatit dhe ndryshimit të popullsisë së zonës së shërbimit, ka marrë në konsideratë përmbushjen nga ana e UK Tiranë, të:
a) kërkesave të ligjit nr. 8102, si dhe kuadrit rregullator në fuqi, në mënyrë të veçantë plotësimin e kushteve si: aftësi tekniko-profesionale, aftësi financiare të nevojshme për të përmbushur funksionet dhe për të plotësuar kushtet e licencës, përvojën në sektorin e ujësjellësve dhe kanalizimeve të mjaftueshme për të marrë përsipër detyrimet që ka licenca, si dhe mbrojtjen e interesave të konsumatorëve në lidhje me cilësinë, eficiencën, vazhdueshmërinë dhe garancinë e shërbimit;

b) kërkesave të ligjit nr. 9121, datë 28.7.2003, “Për mbrojtjen e Konkurrencës”, të ndryshuar, (ligji nr. 9121) për mos lejimin e abuzimit me pozitën dominuese në treg të ndërmarrjes veçanërisht në lidhje me kufizimin e tregjeve.
Për gjithë sa më sipër, Komisioni Kombëtar Rregullator, pasi arriti në përfundimin se kërkesa e UK Tiranë është e bazuar ligjërisht dhe plotëson kërkesat ligjore të parashikuara në kuadrin rregullator në fuqi,

VENDOSI:

1. Licencimin e shoqërisë Ujësjellës-Kanalizime Tiranë sh.a., me NUIS L72320033P, në kategoritë: 
a) Kategoria A - Për grumbullimin dhe shpërndarjen e ujit për konsum publik;
b) Kategoria B - Për përpunimin e ujit për konsum publik; 
c) Kategoria C - Për largimin e ujërave të ndotura; 
2. Shoqëria Ujësjellës-Kanalizime Tiranë sh.a. autorizohet të kryejë veprimtaritë e licencuara me:
a) Drejtues ligjor: Elton Kacidhja;
b) Drejtues teknik: Enton Osmani;
c) Drejtues teknik: Edgar Cani.
3. Zona e shërbimit të shoqërisë Ujësjellës-Kanalizime Tiranë sh.a., për të cilën jepet kjo licencë është:
Njësia administrative nr. 1; Njësia Administrative nr. 2; Njësia Administrative nr. 3; Njësia Administrative nr. 4; Njësia Administrative nr. 5; Njësia Administrative nr. 6; Njësia Administrative nr. 7; Njësia Administrative nr. 8; Njësia Administrative nr. 9; Njësia Administrative nr. 10; Njësia Administrative nr. 11; Njësia Administrative Dajt; Njësia Administrative Kashar; Njësia Administrative Ndroq; Njësia Administrative Petrelë; Njësia Administrative Shëngjergj; Njësia Administrative Vaqarr; Njësia Administrative Zall Bastar; Njësia Administrative Zall Herr.
4. Kjo licencë është e vlefshme për një periudhë 2-vjeçare me qëllim lënien e një afati kohor të arsyeshëm për shkak të pandemisë COVID-19, në mënyrë që shoqëria Ujësjellës-Kanalizime Tiranë sh.a. të sigurojë aktet e miratimit higjieno-sanitar dhe për njësitë administrative për të cilat ende nuk është arritur të merret ky akt.
5. Drejtuesi ligjor i shoqërisë Ujësjellës-Kanalizime Tiranë sh.a. detyrohet të nënshkruajë kushtet e licencës brenda 10 ditëve nga data e njoftimit.
6. Ngarkohet Drejtoria Tekniko-Ekonomike të njoftojë shoqërinë Ujësjellës-Kanalizime Tiranë sh.a. për marrjen e këtij vendimi.
Ky vendim hyn në fuqi menjëherë.
Ky vendim publikohet në Fletoren Zyrtare.

KRYETAR
Ndriçim Shani
